Na osnovu člana 64. Pravila Javne ustanove Centar za autizam „Meho Sadiković“ Tuzla broj: 67-3-1/22 od ­­­23.11.2022.godine, a u vezi sa članom 20 a. Zakona o radu („Službene novine Federacije BiH“, broj 26/16 , 89/18, 23/20 i 44/22), na osnovu člana 6. Uredbe o postupku prijema u radni odnos u javnom sektoru u Tuzlanskom kantonu („Službene novine Tuzlanskog kantona“, broj: 4/19, 4/20, 11/20 i 5/21), člana 9.Pravilnika o radu Javne ustanove Centar za autizam „Meho Sadiković“ Tuzla broj: 67-3-4/22 od ­­­23.11.2022.godine, Odluke Vlade Tuzlanskog kantona broj: 02/1-30-18318-1/23 od 12.09.2023. godine i na osnovu Odluke o raspisivanju javnog oglasa za prijem zaposlenika u Javnu ustanovu Centar za autizam „Meho Sadiković“ Tuzla broj: 305-1/23 od 14.09.2023. godine direktor Javne ustanove Centar za autizam „Meho Sadiković“ Tuzla objavljuje:

**JAVNI OGLAS**

**za prijem zaposlenika u Javnu ustanovu Centar za autizam „Meho Sadiković“ Tuzla**

**I**

Javna ustanova Centar za autizam „Meho Sadiković“ Tuzla (u daljem tekstu: Centar) raspisuje Javni oglas za prijem u radni odnos na određeno vrijeme sa punim radnim vremenom za sljedeća radna mjesta:

1. Edukator rehabilitator/defektolog odgovarajućeg usmjerenja, 2 izvršioca;
2. Logoped, 2 izvršioca;
3. Psiholog, 2 izvršioca;
4. Radno okupacioni terapeut, 2 izvršioca;
5. Muziko/art terapeut, 1 izvršioc;
6. Socijalni pedagog, 1 izvršioc;
7. Pedagog/pedagog-psiholog, 1 izvršioc;
8. Socijalni radnik, 1 izvršioc;
9. Radnik na održavanju čistoće/spremačica, 1 izvršioc;
10. Domar/portir/vozač, 1 izvršioc.

**II**

 Kandidati trebaju da ispunjavaju **opšte i posebne uslove** javnog oglasa kako slijedi:

**Opšti uslovi:**

* da su državljani Bosne i Hercegovine
* da su stariji od 18 godina
* da su zdravstveno sposobni za obavljanje poslova radnog mjesta na koje apliciraju

**Pored ispunjavanja opštih uslova kandidat mora ispunjavati i slijedeće posebne uslove i kriterije:**

**Za poziciju broj 1. Edukator rehabilitator/defektolog odgovarajućeg usmjerenja:**

Visoka stručna sprema –VII stepen stručne spreme ili visoko obrazovanje najmanje I. ciklusa Bolonjskog sistema studiranja koji se vrednuje sa najmanje 240 ECTS bodova u zvanju diplomirani defektolog-oligofrenolog/diplomirani edukator-rehabilitator/bachelor specijalne edukacije i rehabilitacije, diplomirani defektolog-somatoped, položen stručni ispit, jedna (1) godina radnog iskustva u struci nakon sticanja visoke stručne spreme na poslovima u okviru svog zanimanja. Poželjno je da kandidati imaju iskustva u radu sa osobama sa poremećajima iz autističnog spektra ili su pohađali edukacije iz oblasti rada sa osobama sa poremećajima iz autističnog spektra.

**Opis poslova koje obavlja:**

Učestvuje u izradi funkcionalne analize ponašanja djece,učenika i odraslih u prevenciji i sprečavaju nepoželjnih obika ponašanja; učestvuje u izradi planova i programa Centra u svom djelokrugu rada; prepoznaje djecu/učenike/odrasle korisnike sa poremećajima iz autističnog spektra i sa drugim poteškoćama u razvoju; Individulani i grupni rad sa djecom/učenicima/odraslim korisnicima sa poremećajem iz autističnog spektra, kao i rad u odgojnim grupama; Sarađuje sa roditeljima tokom boravka djecom/učenicima/odraslim korisnicima sa poremećajem iz autističnog spektra u Centru; usmjeravanje djeteta/učenika/odraslih korisnika sa poremećajem iz autističnog spektra u najadekvatnije oblike odgoja i obrazovanja, socijalne zaštite i zdravstvene zaštite; kontinuirano praćenje osoba sa poremećajem iz autističnog spektra tokom razdoblja prilagođavanja; kontirnuirano praćenje psiho-fizičkog razvoja djece / učenika / odraslih korisnika sa poremećajem iz autističnog spektra,te prevencija i nastanka tjelesnih deformiteta i poremećaja; procjena razvojnih sposobnosti djece / učenika / odraslih korisnika sa poremećajem iz autističnog spektra; planiranje, izrada i praćenje individualnih programa rada djece / učenika / odraslih korisnika sa poremećajem iz autističnog spektra; Štiti interese Centra, dostojanstvo struke, prava svakog djeteta i u svakoj prilici se pridržava etičkog kodeksa koji sadrži načela profesionalne etike i visok nivo odgovornosti, kao i pridržavanje organizacije rada u Centru propisane zakonom i podzakonskim aktima Centra i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 2.** **Logoped:**

Visoka stručna sprema - VII stepen stručne spreme ili visoko obrazovanje najmanje I. ciklusa Bolonjskog sistema studiranja koji se vrednuje sa najmanje 240 ECTS bodova, diplomirani defektolog-logoped/bachelor logopedije i audiologije, diplomirani defektolog-surdoaudiolog/bachelor logopedije i audiologije, diplomirani logoped-surdoaudiolog, položen stručni ispit, najmanje jedna (1) godina radnog iskustva u struci nakon sticanja visoke stručne spreme na poslovima u okviru svog zanimanja. Poželjno je da kandidati imaju iskustva u radu sa osobama sa poremećajima iz autističnog spektra ili su pohađali edukacije iz oblasti rada sa osobama sa poremećajima iz autističnog spektra.

**Opis poslova:**

Učestvovanje u izradi funkcionalne analize ponašanja osoba sa poremećajima iz autističnog spektra zbog praćenja i sprečavanja nepoželjnih oblika ponašanja; prevencija, otkrivanje i dijagnosticiranje govorno jezičkih i komunikacijskih poremećaja kod osoba sa poremećajima iz autističnog spektra; individualni rad i rad u grupi osoba sa poremećajima iz autističnog spektra, kao i rad u odgojnim grupama; praćenje djece/učenika sa poremećajima iz autističnog spektra kod kojih postoji rizik od nastanka govorno-jezičkih poremećaja; saradnja sa roditeljima, savjetodavni rad, individualni i grupni rad sa roditeljima, individualni sastanci/roditeljski sastanci; saradnja sa odgajateljima, pomoć i podrška u radu sa djecom/učenicima/odraslim korisnicima sa poremećajima iz autističnog spektra kod kojih postoje govorno jezičke poteškoće; praćenje djece/učenika sa poremećajima iz autističnog spektra s faktorima rizika nastanka poremećaja (prikupljanje i vođenje dokumentacije, opservacije u grupi); izrada individualiziranih odgojno obrazovnih programa rada, programa socijalne zaštite i programa zdravstvene zaštite; štiti interese Centra, dostojanstvo struke, prava svakog djeteta i u svakoj prilici se pridržava etičkog kodeksa koji sadrži načela profesionalne etike i visok nivo odgovornosti, kao i pridržavanje organizacije rada u Centru propisane zakonom i podzakonskim aktima Centra, te štiti povjerljivost informacija o djeci / učenicima / odraslim korisnicima sa poremećajima iz autističnog spektra i porodicama i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 3. Psiholog:**

Visoka stručna sprema – VII stepen stručne spreme ili visoko obrazovanje najmanje I. ciklusa Bolonjskog sistema studiranja koji se vrednuje sa najmanje 240 ECTS bodova u zvanju diplomirani psiholog, položen stručni ispit i najmanje jedna (1) godina radnog iskustva u struci nakon sticanja visoke stručne spreme na poslovima u okviru svog zanimanja. Poželjno da kandidati imaju iskustva u radu sa osobama sa poremećajima iz autističnog spektra ili da su pohađali edukacije iz oblasti rada sa osobama sa poremećajima iz autističnog spektra.

**Opis poslova**

Učestvuje u izradi funkcionalne analize ponašanja za djecu/učenike/odraslih korisnika sa poremećajima iz autističnog spektra te prevencija i sprečavanje nepoželjnih obika ponašanja; po prijemu osoba sa poremećajima iz autističnog spektra proučava dokumentaciju i vrši psihološku opservaciju u cilju procjene psihološkog stanja, obavlja savjetodavni i psihodijagnostički rad sa korisnicima te daje preporuke za rad sa korisnicima, radi na pripremi razvojnih i individualnih planova za djecu/učenike/odrasle korisnike saporemećajima iz autističnog spektra (adaptacioni plan, plan rada i plan osamostaljivanja) u odnosu na dijagnostiku i potrebe, vrši savjetodavno-individualni i grupni psihološki tretman osoba sa poremećajima iz autističnog spektra, vrši izradu psiholoških izvještaja za korisnike, radi na aktivnostima profesionalne orjentacije kao i na program pripreme korisnika za samostalan život, prati adaptaciju korisnika i pruža podršku u prevazilaženju poteškoća i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 4. Radno okupacioni terapeut:**

Visoka stručna sprema – VII stepen stručne spreme odnosno visoko obrazovanje

najmanje I. ciklusa Bolonjskog sistema studiranja koje se vrednuje sa najmanje 180 ESTC bodova; edukacijsko-rehabilitacijski fakultet, fakultet medicinske struke odsjek radni terapeut, fizioterapija, radna terapija, jedna (1) godina radnog iskustva i položen stručni ispit, najmanje jedna (1) godina radnog iskustva nakon sticanja odgovarajuće stručne spreme na poslovima u okviru svog zanimanja. Poželjno da kandidati imaju iskustva u radu sa osobama sa poremećajima iz autističnog spektra ili da su pohađali edukacije iz oblasti rada sa osobama sa poremećajima iz autističnog spektra.

**Opis poslova:**

Učestvovanje u izradi funkcionalne analize ponašanja osoba sa poremećajima iz autističnog spektra zbog praćenja i sprečavanja nepoželjnih oblika ponašanja; vodi rehabilitacijski i korektivni rad na uspostavljanju komunikacije; prati napredovanje osoba sa poremećajima iz autističnog spektra i daje stručno mišljenje o napredovanju; rad sa korisnicima sa poremećajima iz autističnog spektra koji imaju poremećaj u senzomotornoj integraciji; organizuje i prati proces socijalizacije i uključivanja u društvenu zajednicu zajednicu osoba sa poremećajima iz autističnog spektra; organizovanje kreativnih radionica i radnih aktivnosti usklađenih sa kognitivnim mogućnostima i indvidiualnim sposobnostima korisnika; primjenjuje specifične programe u radu sa djecom/učenicima/odraslim korisnica sa poremećajima iz autističnog spektra (npr.TEACH, PESC...); planiranje, organizacija, izvršavanje i izvještavanje o aktivnostima i rezultatima radno okupacione terapije te praćenje napretka i ciljeva terapije i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 5. Muziko/art terapeut:**

Visoka stručna sprema – VII stepen stručne spreme ili visoko obrazovanje najmanje I.

ciklusa Bolonjskog sistema studiranja koji se vrednuje sa najmanje 240 ECST u zvanju

 profesor/nastavnik muzičke kulture. Poželjno sa položenim stručnim ispitom za

muziko art/terapeuta, najmanje jedna (1) godina radnog iskustva u struci nakon sticanja

 odgovarajuće stručne spreme na poslovima u okviru svog zanimanja. Poželjno da

kandidati imaju iskustva u radu sa osobama sa poremećajima iz autističnog

 spektra ili koji su pohađali edukacije iz oblasti rada sa osobama sa poremećajima iz

 autističnog spektra.

**Opis poslova:**

Učestvovanje u izradi funkcionalne analize ponašanja te prevencija i sprečanje nepoželjnih oblika ponašanja osoba sa poremećajima iz autističnog spektra; muziko/art terapija kao vid i sredstvo izražavanja i komunikacije; prepoznaje neverbalne simbole i metafore koje se izražavaju kroz umjetnost i kreativni proces, a koje je uglavnom teško izraziti verbalnom komunikacijom; razvija socijalne i emocionalne vještine polaznika Centra i djece iz autističnog spektra, podrška u životnim procesima, promjenama i odlukama u stresnim situacijama i kao podrška roditeljima/starateljima polaznika i djece iz autističnog spektra Centra; usmjeravanje polaznika Centra i djece iz autističnog spektra sa autizmom da mogu kroz igru i tehnike ( terapeutsko pričanje priča, kreativne vizualizacije, ples, muzika, pokreti, glina, plastelin, crtanje, slikanje, igranje uloga, itd. ) da izraze svoja osećanja, ponašanje, različite načine kako doživljavaju sebe i druge; otkriva i ispituje uslove i uzroke devijantnog ponašanja djece iz autističnog spektra kroz mukziko/art terapiju; analizira uspjeh polaznika i djece iz autističnog spektra i predlaže mjere za poboljšanje istog Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 6. Socijalni pedagog:**

Visoka stručna sprema-VII stepen stručne spreme odnosno visoko obrazovanje najmanje I. ciklusa Bolonjskog sistema studiranja koje se vrednuje sa najmanje 240 ECTS bodova, u zvanju diplomirani socijalni pedagog, položen stručni ispit i najmanje 1 (jedna) godina radnog iskustva nakon sticanja odgovarajuće stručne spreme na poslovima u okviru svog zanimanja. Poželjno da kandidati imaju iskustva u radu sa osobama sa poremećajima iz autističnog spektra ili da su pohađali edukacije iz oblasti rada sa osobama sa poremećajima iz autističnog spektra.

**Opis poslova:**

Učestvovanje u izradi funkcionalne analize ponašanja te prevencija i sprečanje nepoželjnih obika ponašanja osoba sa poremećajima iz autističnog spektra; radi na unapređivanju pedagoške prakse; zajedno sa socijalnim radnikom proučava uslove iz života korisnika prije dolaska u Centar, analizira socijalnu anamnezu korisnika; učestvuje u izradi i realizaciji planova rada i planova zaštite korisnika; analizira napredovanje osoba sa poremećajima iz autističnog spektra i predlaže mjere za poboljšanje istog; radi na ispitivanju sklonosti i psiho fizičke zrelosti osoba sa poremećajima iz autističnog spektra; kontinuirano radi sa korisnicima sa poremećajima iz autističnog spektra, emocionalnim poremećajima, poremećajima u ponašanju i slično i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 7. Pedagog/pedagog-psiholog:**

Visoka stručna sprema -VII stepen stručne spreme ili visoko obrazovanje najmanje I. ciklusa Bolonjskog sistema studiranja koji se vrednuje sa najmanje 240 ECTS bodova, diplmirani pedagog, diplomirani pedagog-psiholog, položen stručni ispit i najmanje jedna (1) godina radnog iskustva u struci nakon sticanja visoke stručne spreme na poslovima u okviru svog zanimanja. Poželjno da kandidati imaju iskustva u radu sa osobama sa poremećajima iz autističnog spektra ili da su pohađali edukacije iz oblasti rada sa osobama sa poremećajima iz autističnog spektra.

**Opis poslova**

Učestvuje u izradi funkcionalne analize ponašanja za osobe sa poremećajima iz autističnog spektra te prevencija i sprečanje nepoželjinih oblika ponašanja, opservira, prati i u saradnji sa stručnim saradnicima vrši detaljnu analizu razvoja svakog djeteta/učenika/odraslog korisnika sa poremećajima iz autističnog spektra sagledavajući dijete/učenike/odrasle u cjelini i fokusirajući se na mogućnosti korisnika za daljnji psiho-fizički razvoj; obavlja savjetodavni, psihoterapijski rad sa korisnicima te daje preporuke za rad sa korisnicima; organizuje i prati proces socijalizacije i uključivanja u društvenu zajednicu djece/učenika/odraslih sa poremećajima iz autističnog spektra; obavlja individualni, grupni, savjetodavni, psihoterapijski rad sa roditeljima/starateljima braćom, sestrama djece/osoba/odraslih sa poremećajima iz autističnog spektra; učestvuje u radu Komisije za prijem djece/ učenika /odraslih korisnika sa poremećajima iz autističnog spektra; obezbjeđuje individualni rad sa djecom/ učenicima/odraslim i roditeljima na prevazilaženju teškoća adaptacije, razvojnih kriza djece iz autističnog spektra, reaktivnih stanja; identifikovanje i upućivanje djece iz autističnog spektra i roditelja u odgovarajuće institucije, sa kojima aktivno sarađuje u daljem praćenju djece iz autističnog spektra, kroz primjenu znanja i vještina iz područja razvojne i pedagoške psihologije daje sugestije i radi na tome da boravak djece/učenika/odraslih sa poremećajem iz autističnog spektra u Centru učini što primjerenijim korisniku, te da ga korisnik doživljava kao toplo, prijateljsko, sigurno mjesto u kojem voli provoditi vrijeme; prikupljanje svih relevantnih podataka koji su značajni za psiho-socijalni razvoj djeteta; rad na ispitivanju intelektualne, socijalne i emocionalne zrelosti djeteta, opštih i posebnih sposobnosti djeteta, motivacije za učenje, osobine ličnosti djeteta, vrijednosnih orjentacija i stavova, grupne dinamike vaspitne grupe i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 8. Socijalni radnik:**

Visoka stručna sprema **-** VII stepen stručne spreme ili visoko obrazovanje najmanje I. ciklusa Bolonjskog sistema studiranja koji se vrednuje sa najmanje 240 ECTS u zvanju diplomirani socijalni radnik i položen stručni ispit, najmanje 1 (jedna) godina radnog iskustva nakon sticanja odgovarajuće stručne spreme na poslovima u okviru svog zanimanja. Poželjno da kandidati imaju iskustva u radu sa osobama sa poremećajima iz autističnog spektra ili da su pohađali edukacije iz oblasti rada sa osobama sa poremećajima iz autističnog spektra.

**Opis poslova:**

Učestvovanje u izradi funkcionalne analize ponašanja te prevencija i sprečanje nepoželjnih obika ponašanja osoba sa poremećajima iz autističnog spektra, vodi zapisnike sa sastanaka stručnog tima Centra; upotpunjava personalnu dokumentaciju o korisnicima; radi na dijagnosticiranju socijalnog položaja osoba sa poremećajima iz autističnog spektra i izradi socijalne karte; radi na uzimanju i izradi socijalne anamnze osoba sa poremećajima iz autističnog spektra; radi sa roditeljima osoba sa poremećajima iz autističnog spektra; radi na planiranju i izradi programima socijalne zaštite i programima zdravstvene zaštite osoba sa poremećajima iz autističnog spektra, učestvuje u izradi prilagođenih planova i programa rada Centra; radi na problemima socijalne komunikacije osoba sa poremećajima iz autističnog spektra i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 9. Radnik na održavanju čistoće/spremačica:**

 Nekvalifikovani radnik-NK, završeno osnovno obrazovanje, sa ili bez radnog iskustva.

**Opis poslova:**

Održavanje higijene, čišćenje terasa, dvorišnih prostora, trotoara ispred objekata Centra i zelenih površina, uključujući jednostavnije radove na održavanju rastinja i zelenila, učestvuje u generalnom sređivanju objekata, dvorišta, poslovi moleraja, farbanje stolarije, održavanje ograda oko objekta i sl., održavanje predmeta za igru na otvorenim prostorima u saradnji sa domarom, učestvuje u generalnom čišćenju i održavanju objekata i opreme, vodi brigu o zaštiti objekata od elementarnih nepogoda: požari, poplave i sl., trebuje materijal koji mu je potreban za rad, te je odgovoran za upotrebu materijala i alata, obavezno nošenje uredne i propisne uniforme, obavlja i druge poslove iz djelokruga svoga rada po nalogu direktora i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**Za poziciju broj 10. Domar/portir/vozač:**

Srednja stručna sprema - IV stepen stručne spreme, završena srednja škola, sa ili bez radnog iskustva, položen vozački ispit minimalno B kategorije.

**Opis poslova:**

Vrši popravku namještaja i druge popravke u prostorijama odjeljenja i van njih kao i izradu određenih dijelova namještaja, daje prijedloge za angažovanje spoljnih saradnika za veće popravke koje ne može sam sanirati, sačinjava godišnji plan rada u skladu sa prioritetima i potrebama i sa istim upoznaje rukovodioca, poslove svog radnog mjesta obavlja samostalno i po nalogu pomoćnika direktora službe u objektima Centra; otklanja kvarove po objektima na osnovu upute rukovodioca, a na osnovu redovnog obilaženja objekata Centra; određuje prioritet obavljanja poslova i predlaže popravke i nabavke u skladu sa istim, vodi evidenciju ugrađenog materijala koju potpisuje podnosilac zahtjeva za popravku, radi na održavanju i sitnijim popravkama elektro, vodovodnih i drugih instalacija, vodi brigu o zaštiti objekata od elementarnih nepogoda: požari, poplave i sl., obavlja poslove odvoženja i dovoženja korisnika Centra, kao i hrane za korisnike, zadužen je za vozila Centra, brine o ispravnosti vozila i uredno vodi putne naloge i ostali poslovi u skladu sa Pravilnikom o unutrašnjoj organizaciji i sistematizaciji radnih mjesta u Javnoj ustanovi Centar za autizam „Meho Sadiković“ Tuzla.

**III**

Kandidat je dužan uz prijavu koja sadrži kraću biografiju, adresu i kontakt telefon priložiti originalne dokumente ili ovjerene fotokopije dokumenata o ispunjavanju općih i posebnih uslova, traženih ovim oglasom i to:

* Prijavni obrazac (Obrazac prijave može se koristiti iz Uredbe o postupku prijema u radni odnos u javnom sektoru u Tuzlanskom kantonu („Službene novine TK“ broj: 4/19) ili isti se može preuzeti u prostorijama Centra)
* Biografiju,
* Uvjerenje o državljanstvu (ne starije od šest mjeseci),
* Izvod iz matične knjige rođenih,
* Univerzitetsku diplomu - na ovjerenoj kopiji mora biti naznačeno da original ima suhi žig koji nije vidljiv na kopiji ( za pozicije 1,2,3,4,5,6,7,8),
* Uvjerenje nadležnog organa (poslodavca) o radnom iskustvu iz kojeg je vidljivo da kandidat ima najmanje 1 (jednu) godinu radnog iskustva u struci nakon sticanja odgovarajuće stručne spreme na poslovima u okviru svog zanimanja,
* Dokaz o položenom stručnom ispitu ( za pozicije 1,2,3,4,5,6,7,8),
* Ovjerena izjava da se na kandidata ne odnosi član IX 1. Ustava Bosne i Hercegovine;
* Diploma o završenoj srednjoj stručnoj spremi – IV stepen stručne spreme ( za poziciju 10)
* Dokaz o položenom vozačkom ispitu minimalno B kategorije – ovjerena kopija vozačke dozvole ( za poziciju 10),
* Diploma o završenom osnovnom obrazovanju ( za poziciju 9),
* Iskustvo u radu sa djecom i osobama sa poremećajima iz autističnog spektra kandidati dokazuju certifikatima, preporukama i sl ( za pozicije 1,2,3,4,5,6,7,8)

Kao dokaz o radnom iskustvu neće se prihvatiti potvrda od PIO/MIO s obzirom da se na istoj ne vidi na kojim poslovima je kandidat stekao radno iskustvo

Kandidati mogu dostaviti dokumentaciju kojom se dokazuju prava prema Zakonu o dopunskim pravima branitelja i članova njihovih obitelji Tuzlanskog kantona **na osnovu koje će ostvariti prednost pri zapošljavanju nad ostalim kandidatima pod uslovom, kada imaju isti broj bodova**po prethodno obavljenom bodovanju, po osnovu bodova ostvarenih na provjeri znanja, radnih i stručnih sposobnosti i vještina, putem testiranja i intervjua

**Dokumenti koji se dostavljaju u ovjerenoj kopiji ne smiju biti stariji od tri (3) mjeseca.**

Izabrani kandidati će biti u obavezi da **prije prijema u radni odnos**, odnosno prije potpisivanja Ugovora o radu dostave:

1. Ljekarsko uvjerenje kao dokaz da je tjelesno i duševno sposoban za obavljanje poslova za koje se kandiduje,
2. Uvjerenje da protiv lica nije pokrenut krivični postupak,
3. Uvjerenje da lice nije osuđivano za krivično djelo za koje je izrečena zatvorska kazna, osim krivičnog djela protiv sigurnosti javnog saobraćaja

Javni oglas ostaje otvoren 8 dana od dana objavljivanja, a rok za podnošenje prijava počinje teći narednog radnog dana od dana njegovog objavljivanja u dnevnom listu. Podnosilac neuredne, nepotpune i neblagovreme prijave nije učesnik Javnog oglasa i nema procesnu legitimaciju za pobijanje odluke o izboru kandidata ili čitavog postupka za zasnivanje radnog odnosa, pred Upravnim odborom Ustanove, odnosno pred nadležnim sudom.

**Urednom prijavom na Javni oglas smatra se uredno popunjen PRIJAVNI OBRAZAC.**

**Potpunom prijavom smatra se prijava uz koju su kandidati dostavili sve dokaze o ispunjavanju općih i posebnih uslova i ostale dokumentacije naznačene u Javnom oglasu.**

**Blagovremenom prijavom na Javni oglas smatra se prijava koja je podnesena u roku koji je određen u Javnom oglasu.**

Ispunjavanje uslova utvrđenih Javnim oglasom računa se sa danom predaje prijave. Po zatvaranju Javnog oglasa Komisija za provođenje procedure prijema u radni odnos (u daljem tekstu: Komisija) će prema dostavljenoj dokumentaciji izvršiti klasifikaciju kandidata. Neblagovremene, nepotpune i neuredne prijave na Javni oglas, Komisija će odbaciti zaključkom. Komisija će u pisanoj formi zaključkom obavijestiti kandidate koji nisu dostavili urednu, potpunu i blagovremenu dokumentaciju.

Kandidati koji nisu dostavili urednu, potpunu i blagovremenu dokumentaciju, ne mogu učestvovati u daljoj oglasnoj proceduri. Sa kandidatima koji ispunjavaju uslove Javnog oglasa i čije prijave budu uredne, potpune i blagovremene obavit će se provjera znanja, radnih i stručnih sposobnosti i vještina putem pismenog testa i intervjua.

Komisija će **emailom i telefonskim putem** pozvati kandidate na provjeru znanja, radnih i stručnih sposobnosti i vještina **putem pismenog testa.**

Kandidati koji na pismenom testiranju ostvare najmanje 70% od ukupnog broja bodova stiču pravo da: pristupe intervjuu, koji ima za cilj procjenu profesionalnih karakteristika, iskazanih sposobnosti i kompetencija za radno mjesto na koje se kandidat prijavio. Kandidati koji na pismenom testiranju ostvare manje od 70% od ukupnog broja bodova isključuju se iz dalje oglasne procedure prijema u radni odnos. Komisija će izvršiti bodovanje kandidata, te sačiniti listu uspješnih kandidata. Izvještaj o provedenom postupku i listu uspješnih kandidata Komisija će dostaviti direktoru Centra, koji će donijeti odluku o izboru kandidata sa liste uspješnih kandidata.

Prijave na Javni oglas dostaviti u zatvorenim kovertama putem pošte na adresu:

**Javna ustanova Centar za autizam „Meho Sadiković“ Tuzla
Ulica: Bukinje bb**

**75203 Bukinje**

**KOMISIJI  ZA PROVOĐENJE PROCEDURE PRIJEMA U RADNI ODNOS**

**“Prijava na Javni oglas za prijem u radni odnos**

**/OBAVEZNO NAVESTI POZICIJU/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“**

**sa naznakom  „NE OTVARATI“**

**NAPOMENA:**Prijave na Javni oglas dostavljene u zatvorenim kovertama, na kojima nije navedena pozicija na koju kandidat aplicira, neće biti uzete u razmatranje.

Broj: 306-1/23

Datum: 14.09.2023. godine